Na temelju članka 37. stavka 1., Zakona o dadiljama („Narodne novine“ broj 37/13) i članka 40. u svezi članka 15. Statuta Grada Koprivnice („Glasnik Grada Koprivnice“ broj 4/09, 1/12., 1/13. i 3/13 – pročišćeni tekst), Gradsko vijeće Grada Koprivnice na \_\_\_ sjednici održanoj \_\_\_rujna 2016. godine, donijelo je

**O D L U K U**

**o izmjeni i dopunama Odluke o utvrđivanju mjerila za sufinanciranje djelatnosti dadilja na području Grada Koprivnice**

**Članak 1.**

U Odluci o utvrđivanju mjerila za sufinanciranje djelatnosti dadilja na području Grada Koprivnice („Glasnik Grada Koprivnice“ broj 2/15), članku 3., stavak 2., mijenja se i glasi:

„Iznimno od odredbe stavka 1. ovog članka, Grad Koprivnica sufinancira djelatnost dadilja na području Grada Koprivnice, i to kako slijedi:

1. za djecu s prijavljenim boravkom na području Grada Koprivnice, smještenu u udomiteljskim obiteljima na području Grada Koprivnice kod udomitelja koji imaju prebivalište na području Grada Koprivnice,
2. za djecu čiji jedan od roditelja s kojima žive u zajedničkom kućanstvu ima prijavljen boravak na području Grada Koprivnice, a kao porezni obveznik ima utvrđenu mjesnu određenost prema uobičajenom boravku.“

**Članak 2.**

U članku 4., u točki 7., iza riječi „roditelji“, točka se zamjenjuje zarezom te se dodaje nova točka 8. koja glasi:

„8. Dokaze o boravku i obrazac PK nadležne službe za utvrđivanje porezna na dohodak, za roditelja koji na području Grada Koprivnice ima prijavljen boravak.“.

**Članak 3.**

U članku 5., iza stavka 2., dodaje se novi stavak 3. koji glasi:

„Međusobna prava i obveze Dadilje i Grada Koprivnice reguliraju se Ugovorom o izravnom sufinanciranju Obrta za čuvanje djece. Ugovor se sklapa do kraja tekuće godine za slijedeću kalendarsku godinu, a po donošenju Proračuna Grada Koprivnice.“

**Članak 4.**

Ova Odluka stupa na snagu osmog dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: 601-01/15-01/0013

URBROJ:

Koprivnica, 24. kolovoza 2016.

PREDSJEDNIK:

Zoran Gošek, dipl. ing.

**O B R A Z L O Ž E N J E**

Odlukom o utvrđivanju mjerila za sufinanciranje djelatnosti dadilja na području Grada Koprivnice („Glasnik Grada Koprivnice“ broj 2/15) bilo je određeno da Grad Koprivnica sufinancira djelatnost dadilja na području Grada Koprivnice za djecu s prebivalištem na području Grada Koprivnice čiji roditelji s kojima žive u zajedničkom kućanstvu imaju prebivalište na području Grada Koprivnice, a iznimno za djecu s boravkom u Gradu Koprivnici, smještenu u udomiteljskim obiteljima na području Grada Koprivnice kod udomitelja koji imaju prebivalište na području Grada Koprivnice.

Nerijetko se događa da je obitelj nastanjena u Koprivnici, a samo jedan od roditelja iz određenih razloga ima prijavljeno prebivalište na području Grada Koprivnice, a drugi roditelj ima prijavljeno boravište na području Grada Koprivnice, a porezni je obveznik koji porez na dohodak plaća Gradu Koprivnici, te dijete, iako je građanin Grada Koprivnice, ne može ostvariti pravo na sufinanciranje troškova korištenja usluga dadilje, sredstvima iz Proračuna Grada Koprivnice.

U svrhu izjednačavanja u ostvarivanju određenih prava sve djece koja žive na području Grada Koprivnice, a sukladno poticajnoj demografskoj politici temeljenoj na Strategiji razvoja Grada Koprivnice 2015.- 2020. („Glasnik Grada Koprivnice“ broj 2/15) u kojoj je jedna od horizontalnih tema poboljšanje demografske slike stanovništva, predlaže se donošenje Odluke o izmjeni i dopuni Odluke o utvrđivanju mjerila za sufinanciranje djelatnosti dadilja na području Grada Koprivnice.

Nadalje potrebno je dopuniti Odluku sa izrekom o sklapanju ugovora koji pobliže regulira prava i obveze ugovornih strana odnosno definira prihvatljive i neprihvatljive troškove, način isplate, kontrolu namjenskog trošenja sredstava i ostale situacije bitne za nesmetano provođenje sufinanciranja djelatnosti.

Sukladno svemu navedenom predlaže se Gradskom vijeću Grada Koprivnice donošenje Odluke o izmjeni i dopunama Odluke o utvrđivanju mjerila za sufinanciranje djelatnosti dadilja na području Grada Koprivnice.

Nositelj izrade akta: Predlagatelj:

Upravni odjel za društvene djelatnosti Zamjenik koji obnaša

i europske poslove: dužnost gradonačelnika:

Pročelnik:

Darko Ledinski, prof. Mišel Jakšić, dipl. oec.